№ КГД-20-3-11/1588-ВН от 22.01.2026

**Қазақстан Республикасы Қаржы министрінің «Салық төлеушілерді салықтық тіркеуге қоюға байланысты кейбір мәселелер туралы»2025 жылғы 28 қазандағы № 640 бұйрығына толықтырулар енгізу туралы бұйрық жобасын қабылдаудың ықтимал қоғамдық-саяси, құқықтық, ақпараттық және өзге де салдарларын**

**Бағалау**

(бұдан әрі - Жоба)

**1. Қоғамдық-саяси салдарларды бағалау:**

Жобаны қабылдау теріс қоғамдық-саяси салдарға әкеп соқпайды, нарықтың ашықтығы мен мемлекеттік бақылаудың тиімділігін арттыруға, контрафактілік өнімнің үлесін төмендетуге ықпал етеді.

Алайда саяси тұрақсыздық немесе жаппай қоғамдық наразылық қаупі қарастырылмайды.

**2. Құқықтық салдарды бағалау:**

Жоба халықтың кең ауқымды топтарының мүдделеріне әсер ететін немесе қоғамдық-саяси пікірталастар туындататын өзгерістерді көздемейді. Жоба салықтық тәртіпті нығайтуға және әділ салық салуды қамтамасыз етуге оң әсерін тигізеді.

Жобаны қабылдау қоғамда әлеуметтік шиеленіс немесе наразылық туындатпайды.

Бұл Жоба Қазақстан Республикасы Салық кодексінің 105-бабының 3-тармағына сәйкес келтіруге бағытталған, оған сәйкес жекелеген қызмет түрлерін жүзеге асыратын салық төлеушіні тіркеу есебінен шығару туралы шешім нысаны өзектендіріледі.

Жобаны қабылдау қоғамда әлеуметтік шиеленіс немесе наразылық туындатпайды.

**3. Ақпараттық салдарды бағалау:**

Бұйрық жобасы бойынша ақпараттық салдарлар орташа деңгейде деп бағаланады, себебі ол жекелеген қызмет түрлерін жүзеге асыратын салық төлеушіні тіркеу есебінен шығару тәртібі мен мерзімдерін айқындау және шешім нысанын өзектендіру тәртібін реттейді. Бұл акцизделетін өнімдер бойынша есептіліктің толықтығын және бақылауды қамтамасыз етуге, сондай-ақ көлеңкелі экономиканың үлесін азайтуға мүмкіндік береді.

Сонымен қатар, түсіндіру жұмыстары жүргізілу барысында қажет болған жағдайда осы тақырып бойынша баспасөз релизі ұсынылады.

**4. Басқа салдарларды бағалау:**

Жобаны қабылдау теріс әлеуметтік-экономикалық және (немесе) өзге де салдарларға әкелмейді.

Өзгерістер нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Такиев**

**Согласовано**

20.01.2026 19:42 Мекебаев Аблай Келдикеевич

21.01.2026 18:40 Адилгалиев Бектас Жасуланович

