№ КГД-20-3-11/1588-ВН от 22.01.2026

**«Салық төлеушілерді салықтық тіркеуге қоюға байланысты кейбір мәселелер туралы» Қазақстан Республикасы Қаржы министрінің 2025 жылғы 28 қазандағы № 640 бұйрығына толықтырулар енгізу туралы**

**БҰЙЫРАМЫН:**

1. Қазақстан Республикасы Қаржы министрінің 2025 жылғы 28 қазандағы № 640 «Салық төлеушілерді салықтық тіркеуге қоюға байланысты кейбір мәселелер туралы» бұйрығына (нормативтік құқықтық актілердің мемлекеттік тіркеу тізілімінде № 37257 болып тіркелген) мынадай толықтырулар енгізілсін:

1-тармақ мынадай мазмұндағы 6-1) тармақшасымен толықтырылсын:

«6-1) жекелеген қызмет түрлерін жүзеге асыратын салықтөлеуші ретінде тіркеуден шығару туралы шешімнің нысаны»;

Осы бұйрыққа қосымшаға сәйкес 6-1-қосымшамен толықтырылсын.

2. Қазақстан Республикасы Қаржы министрлігінің Мемлекеттік кірістер комитеті заңнамада белгіленген тәртіппен мыналарды қамтамасыз етсін:

1) осы бұйрықты Қазақстан Республикасының Әділет министрлігінде мемлекеттік тіркеу;

2) осы бұйрықты Қазақстан Республикасы Қаржы министрлігінің интернет-ресурсында орналастыру;

3) Осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсыну.

3. Осы бұйрық алғаш ресми жарияланған күнінен кейін күнтізбелік он күн өткен соң қолданысқа енгізіледі және 2026 жылғы 1 қаңтардан бастап туындаған құқықтық қатынастарға қолданылады.

|  |  |  |
| --- | --- | --- |
| **Лауазымы** |  | **Аты-жөні** |

«КЕЛІСІЛГЕН»

Қазақстан Республикасы Жасанды интеллект

және цифрлық даму министрлігі

**Согласовано**

20.01.2026 19:42 Мекебаев Аблай Келдикеевич

21.01.2026 18:40 Адилгалиев Бектас Жасуланович

